ஐபிஎல் டி20 சீசன் 7 தொடரின் லீக் போட்டிகள் இந்தியாவில் நடந்து வருகிறது. இதில், கட்டாக்கில் இன்று நடக்கும் போட்டியில், புள்ளிப்பட்டியலில் முதல் 2 இடங்களில் உள்ள சென்னை சூப்பர் கிங்ஸ், கிங்ஸ் லெவன் பஞ்சாப் அணிகள் மோதுகின்றன. முன்னதாக, சென்னை அணி அபுதாபியில் நடந்த தனது முதல் லீக் போட்டியில் பஞ்சாப்பை சந்தித்தது. இதில், 205 ரன் குவித்த போதிலும் சென்னை அதிர்ச்சி தோல்வி அடைந்தது. பஞ்சாப் அணியின் மேக்ஸ்வெல் 95 ரன் குவித்து அணியின் வெற்றிக்கு முக்கிய காரணமானார். அதன் பின் நடந்த 6 போட்டியிலும் சென்னை அணி தொடர்ச்சியாக வெற்றி பெற்றுள்ளது.